**УКИДАЊЕ ПОСТУПКА ДАВАЊА ОВЛАШЋЕЊА ПРИВРЕДНОМ ДРУШТВУ ЗА ОБАВЉАЊЕ ПОСЛОВА ОВЛАШЋЕНОГ ЕНЕРГЕТСКОГ САВЕТНИКА**

|  |  |
| --- | --- |
| **Назив административног поступка** | **Давање овлашћења привредном друштву да обавља послове овлашћеног енергетског саветника** |
| **Шифра поступка** | **02.00.0077** |
| **Регулаторно тело**  **(надлежно за спровођење препоруке)** | Министарство рударства и енергетике |
| **Правни оквир којим је уређен административни поступак** | * Закон о ефикасном коришћењу енергије („Службени гласник РС”, број 25/13) |
| **Прописи које треба променити /донети/укинути да би се спровеле препоруке** | 1. Закон о ефикасном коришћењу енергије („Службени гласник РС”, број 25/13) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Анализом административног поступка утврђено је да поступак нема никакву фреквенцију. Поступак никад није примењен и по речима службеника у нацрту измена и допуна новог Закона о ефикасном коришћењу енергије не предвиђа се издавање овлашћења за обављање послова енергетског саветника. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Укидање поступка** | **Х** |  | **1.** | |  |  |  |  | | |
| 1. **ОБРАЗЛОЖЕЊЕ** | |
| **3.1. Укидање поступка**  Анализом поступка и у разговорима са службеницима утврђено је да поступак никада није спроведен. Такође, у нацрту измена и допуна Закона није предвиђено издавање овлашћења за обављање послова енергетског саветника. С обзиром на поменуто, препорука је да се поступак укине.  ***За примену ове препоруке потребна је измена Закона о ефикасном коришћењу енергије („Службени гласник РС”, број 25/13).*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА ЗАКОНА О ЕФИКАСНОМ КОРИШЋЕЊУ ЕНЕРГИЈЕ**  Члан 1.  У Закону о ефикасном коришћењу енергије („Службени гласник РС”, број 25/13), у члану 20. став 2. бришу се речи: „или правно”.  Члан 2.  Члан 22. брише се.  Члан 3.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ЕФИКАСНОМ КОРИШЋЕЊУ ЕНЕРГИЈЕ КОЈЕ СЕ МЕЊАЈУ**  Члан 20.  Овлашћени енергетски саветник врши енергетски преглед и енергетску ревизију.  Овлашћени енергетски саветник је физичко ~~или правно~~ лице, уписано у регистар овлашћених енергетских саветника који води Министарство.  Овлашћени енергетски саветник дужан је да по извршеном енергетском прегледу, односно ревизији достави Министарству податке о извршеном прегледу, односно енергетској ревизији у року, на начин и обрасцу који утврди Министарство.  Министарство води базу података о извршеним енергетским прегледима, односно енергетској ревизији.  Министар прописује врсту података, рок, начин и образац на којем се достављају подаци о извршеном енергетском прегледу, односно енергетској ревизији.  ~~Члан 22.~~  ~~Енергетски преглед за обвезнике система из члана 16. овог закона обавља правно лице:~~  ~~1) које обавља једну од следећих делатности као претежну делатност: пројектовање, стручни надзор грађења, техничко саветовање, научно-истраживачку област, истраживање и развој у техничким наукама, научне и стручне послове из области енергетике;~~  ~~2) које запошљава најмање два лица одговарајуће струке са лиценцом овлашћеног енергетског саветника;~~  ~~3) које није правоснажно осуђивано за привредни преступ;~~  ~~4) које је уписано у регистар овлашћених енергетских саветника.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 5.581,83 РСД. Усвајање и примена препорука ће донети привредним субјектима годишње директне уштеде од 5,419.25 РСД или 44,56 ЕУР. Ове уштеде износе 100% укупних директних трошкова привредних субјеката у поступку.  Препорука ће допринети смањењу административног оптерећења. Препоруком се такође утиче на побољшање пословног амбијента. | |